৩ মাসে ৩ বার! আজ ফের বঙ্গে আসছেন প্রধানমন্ত্রী

ওয়েব ডেস্ক: আর মাত্র কয়েক ঘন্টার অপেক্ষা! তারপরেই কলকাতার মাটিতে পা রাখবেন প্রধানমন্ত্রী নরেন্দ্র মোদি (Narendra Modi)। শুক্রবার বঙ্গসফরে এসে কলকাতাবাসীর (Kolkata) পুজোর উপহার হিসেবে গুরুত্বপূর্ণ তিন মেট্রো প্রকল্পের উদ্বোধন করবেন প্রধানমন্ত্রী। যার ফলে নতুন ১৩.৬১ কিলোমিটার মেট্রোপথ জুড়ে যাবে কলকাতার লাইফলাইনের সঙ্গে। শহরবাসীর যাতায়াত আরও সহজ ও স্বাচ্ছন্দ্যের হয়ে উঠবে।

উল্লেখ্য, ২০১৯ সালে বৌবাজার বিপর্যয়ের পর অবশেষে সংযুক্ত হচ্ছে শিয়ালদহ ও এসপ্ল্যানেড মেট্রো স্টেশন। শুক্রবার উদ্বোধনের পর হাওড়া ময়দান থেকে সেক্টর ফাইভ (Howrah Maidan to Sector 5) সরাসরি পৌঁছতে পারবেন মেট্রো যাত্রীরা। হাওড়া ও শিয়ালদহের (Howrah and Sealdah) মতো গুরুত্বপূর্ণ স্টেশন জুড়ে যাবে এই মেট্রোপথে। অপরদিকে, বিমানবন্দরকে কলকাতার মেট্রো রুটের সঙ্গে জুড়তে সহায়তা করবে ইয়োলো লাইন। ৬.৭৭ কিলোমিটারের এই মেট্রো পথ জয়হিন্দ বিমানবন্দর স্টেশন থেকে নোয়াপাড়া পর্যন্ত সংযুক্ত হবে।

আজ প্রধানমন্ত্রী সু-সজ্জিত যশোর রোড মেট্রো স্টেশন থেকে ফ্ল্যাগঅফ করে মেট্রো সফর করবেন জয়হিন্দ স্টেশন (Jai Hind Metro Station) পর্যন্ত। সফর করে বিমানবন্দর থেকে ফিরে আসবেন যশোর রোডে।

প্রসঙ্গত, ২০২৪ সালে কবিসুভাষ মেট্রো স্টেশন থেকে হেমন্ত মুখোপাধ্যায় (রুবি) পর্যন্ত মেট্রো পরিষেবা চালু হয়েছিল। এবার হেমন্ত মুখোপাধ্যায় থেকে বেলেঘাটা পর্যন্ত ৪.৩৯ কিলোমিটার মেট্রো পথ যুক্ত হচ্ছে অরেঞ্জ লাইনে। যার ফলে এবার থেকে সরাসরি পৌঁছে যাওয়া যাবে নিউটাউন ও বিমানবন্দরে। আগামী সোমবার ২৫ অগাস্ট থেকে ইয়োলো ও অরেঞ্জ লাইনে (Yellow and Orange Line) মেট্রো পরিষেবা মিলবে যাত্রীদের। এছাড়াও হাওড়া স্টেশনের নবনির্মিত একটি সাবওয়েও উদ্বোধন করবেন প্রধানমন্ত্রী।

দেখুন অন্য খবর

The post ৩ মাসে ৩ বার! আজ ফের বঙ্গে আসছেন প্রধানমন্ত্রী first appeared on KolkataTV.

The post ৩ মাসে ৩ বার! আজ ফের বঙ্গে আসছেন প্রধানমন্ত্রী appeared first on KolkataTV.