মেট্রোযাত্রীদের জন্য বড় খবর, বাড়ল মেট্রো চলাচলের সময়, দেখে নিন সময়সূচি

কলকাতা: বিমানবন্দরমুখী যাত্রীদের জন্য সুখবর। কলকাতা মেট্রোর (Kolkata Metro) ইয়ালো লাইনে সোমবার থেকে বাড়ছে মেট্রো (Metro Service Increase in Yellow Line) চলাচলের সময়। শনি ও রবিবার এই ইয়োলো লাইনে মেট্রোর সংখ্যা বাড়ানো সিদ্ধান্ত নিল মেট্রোরেল কর্তৃপক্ষ। একইসঙ্গে প্রথম মেট্রো আরও আগে ছাড়বে। আবার শেষ মেট্রো ছাড়ার সময়ও বাড়ানো হল। স্কুল, কলেজ, অফিসগামী এবং বিমানবন্দরগামী যাত্রীদের আরও বেশি সুবিধা দেওয়ার লক্ষ্যেই মেট্রো কর্তৃপক্ষের সিদ্ধান্ত।

নোয়াপাড়া থেকে দমদম বিমানবন্দর রুটে সোম থেকে শুক্রবার পর্যন্ত আপ ও ডাউন মিলিয়ে ১২০টি মেট্রো চলবে। আগে মেট্রোর ইয়ালো লাইনে (Metro Yellow Line Service) প্রথম মেট্রো পাওয়া যেত সকাল ৭টা ৫৫ মিনিট এবং শেষ মেট্রো পাওয়া যেত রাত ৮টা ১৭ মিনিটে। এ বার সেই সময় পরিবর্তন করা হয়েছে। এবার থেকে তা ছাড়বে ৭টা ১৮ মিনিটে। জয়হিন্দ বিমানবন্দর স্টেশন (Jai Hind Metro Station) থেকে নোয়াপাড়ার (Noapara Metro Station)দিকে প্রথম মেট্রো ছাড়ত সকাল ৮টার সময়। এবার তা ছাড়বে ৭টা ৪০ মিনিটে। নোয়াপাড়া থেকে বিমানবন্দরের দিকে শেষ মেট্রো ছাড়ত রাত ৮টায়। এবার তা ছাড়বে ৮টা ৫৮ মিনিটে। জয়হিন্দ বিমানবন্দর স্টেশন থেকে নোয়াপাড়ার দিকে শেষ মেট্রো ছাড়ত ৮টা ৫ মিনিটে। এবার তা ছাড়বে ৯টা ১৮ মিনিটে।

আরও পড়ুন:কমিশনের ‘সার্ভার সমস‍্যা’ মিটবে কবে?

মেট্রো রেল শনি ও রবিবার পরিষেবার সংখ্যা বাড়ানোর সিদ্ধান্ত নিয়েছে। এতদিন এই রুটে শনিবার ৪৪টি মেট্রো চলত। এবার শনিবার ৪৪টির পরিবর্তে আপ এবং ডাউন মিলিয়ে সংশ্লিষ্ট লাইনে ৯২টি পরিষেবা মিলবে। রবিবার ৪০টি মেট্রোর বদলে ৭৮টি মেট্রো চলবে। প্রথম ও শেষ মেট্রো ছাড়ার সময় অন্যদিনের মতোই থাকবে। এতদিন শনি ও রবিবার ৩৫ মিনিট অন্তর মেট্রো পরিষেবা পাওয়া যেত। এবার থেকে ১৮ মিনিট অন্তর মেট্রো পাওয়া যাবে।

অন্য খবর দেখুন